Ръководството на Сдружение с нестопанска цел „Институт за изследователска подкрепа“ (ИИП) – партньор по проект BG16RF PR002-1.014-0002„Център за компетентност по персонализирана медицина, 3Д и телемедицина, роботизирана и минимално инвазивна хирургия“, финансиран от Програма „Научни изследвания, иновации и дигитализация за интелигентна трансформация“, съфинансирано от Европейския съюз, и Ръководството на проекта, в изпълнение на нормативно изискване от административен договор по проекта, относно необходимостта да се извърши подбор чрез провеждане на открити конкурси и сключване на трудови договори за определени длъжности в ИИП на проекта с лица, които не са били предмет на извършени предварителни оценки в проектното предложение,

**ОБЯВЯВА КОНКУРС**

за назначаване на екип от учени, изследователи и сътрудници в основен партньор по проекта „Институт за изследователска подкрепа“ (ИИП), Работен пакет 2 (РП2)

„Лаборатория 3D – Медицина“, направление в РП2 „Изолиране биологични материали като субстрати за ползване в биоинженерството и регенеративната медицина" за срока на административния договор по проекта до 31.12.2029 год. на длъжност

**„Изследовател клетъчен биолог – пост-докторант, R2”,**

1. **Кратко описание на длъжността:**

1.1. Притежава умения за работа с биологични материали;

1.2. Умения за изолиране на генетичен материал, амплификация и секвениране на генетичен материал, количествено определяне на нуклеинови киселини;

1.3. Практически опит и умения за работа с дигитални платформи за статистическа обработка и анализ на данни;

1.4. Участие в планирането и извършването на експериментална дейност в медицината;

1.5. Добро познаване на лабораторните методи и способи за изолиране биологични материали като субстрати за ползване в биоинженерството и регенеративната медицина;

1.6. Добри теоретични познания и умения в направлението на молекулярната биология и генетика, химия, материалознание, статистика и математика;

1.7. Участие в провеждането на експериментални изследвания в медицината;

1.8. Възможности за анализ на съвременната литература в областта;

1.9. Познаване на научната програма.

1. **Минимални изисквания за заемане на длъжността:**

2.1. Образование – Висше;

2.2. Обр.-квалификационна степен (ОКС) „Магистър”, Обр.-научна степен (ОНС) „Доктор“

2.3. Специалност „Клетъчна биология и патология“;

2.4. Ключов научен персонал – „Учен, Пост-докторант – Изследовател R2“.

1. **Специфични изисквания за обявената длъжност.**

3.1. Да отговаря на изискванията за изследователи „Пост-докторант, Изследовател R2“

3.2. Налична способност за провеждане на изследвания и анализи, насочени към основните методически постановки и похвати за събиране и обработване на първична информация;

3.3. Развиване на знания в конкретната предметна област, насочени към методологиите и дисциплината на научните изследвания в областта на клетъчната биология;

3.4. Притежаване на способности за формулиране, критичен анализ, оценка и синтез на нови и относително сложни идеи и постановки и добро разбиране предметната област на изследването;

3.5. Налични възможности за обяснение на резултатите от изследването и тяхната стойност на други колеги от научните изследвания, провеждани в работен пакет 2.

3.6. Анализи и изследвания, на основните методически постановки и похвати за събиране и обработване на първична информация за целите и задачите в РП2 – клетъчна биология;

3.7. Познаване на методите за анализ и експерименти, провеждани в лаборатория и опит в провеждането на експериментални изследвания в медицината;

3.8. Извършване на дейности подпомагащи водещите изследователи, установените изследователи и изследователите с научна степен;

3.9. Възможност за критичен анализ на постигнатите резултати;

3.10. Възможност за оформяне на дискусия и заключение на базата на постигнатите резултати;

3.11. Умение за работа в екип и отговорно отношение към изпълняваните дейности.

4. **Конкурсът с допуснатите кандидати ще се проведе на два етапа**:

4.1. Проверка на подадените от кандидатите документи;

4.2. Интервю с кандидатите, допуснати за участие в конкурса.

5. **Необходими документи за участие в конкурсната процедура:**

5.1. Заявление по образец;

5.2. Автобиография (CV);

5.3. Копие от документи за придобити образователни степени и допълнителна професионална квалификация и/или специализации (ако има такива);

5.4. Документ за самоличност – необходим само за идентификация и справка.

6. **Място и срок за подаване на документите за участие в конкурса:**

6.1. Документите за участие в конкурса се представят в:**пет работни дни,** считаниот публикуване на обявлението в сайта на ЦК, във времето от 8:00 часа до 12:30 ч. и от 13:00 ч. до 16:30 ч., на адрес: гр. Плевен, Офис на проекта, ул. “Климент Охридски“ №1, Ректорат, етаж 2, стая №208, лично от кандидатите или техни упълномощени представители.

6.2. **Краен срок за подаване на документите: 10.09.2025 г.**

6.3. Допълнителна информация и уточнения във връзка с изискванията за провеждането на конкурсната процедура може да се получат на телефон 0877726494.